Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17328

b) azt a tájékoztatást, hogy a kényszerhelyzet megszűnt. Megjegyzés: A mentést koordináló központ által kezdeményezett tevékenységek leállítása ezen központ felelőssége. 5.3 A távközlési berendezések felhasználása A légiforgalmi szolgálati egységek szükség szerint használják fel az összes rendelkezésre álló távközlési berendezést a kényszerhelyzetben levő légijárművel történő kapcsolatfelvétel megkísérlésére és fenntartásra, továbbá a légijárműről szóló tájékoztatások (hírek) kérésére. 5.4 A kényszerhelyzetben levő légijármű útvonalának követése Amikor feltételezhetően kényszerhelyzet áll fenn, az érintett légijármű repülését a légijármű valószínű jövőbeni helyzetének és utolsó ismert helyzetétől számított legnagyobb lehetséges működési területének meghatározása érdekében térképen kövessék. Az érintett légijármű közelében működő többi ismert légijármű repülését is kövessék figyelemmel, hogy azok valószínű jövőbeni helyzetét és maximális üzemanyag készletüket meghatározhassák. 5.5 A járató tájékoztatása 5.5.1 Amikor egy körzeti irányító vagy repüléstájékoztató központ úgy ítéli meg, hogy egy légijármű a bizonytalanság vagy riasztás állapotában van, a mentést koordináló központ értesítése előtt lehetőség szerint értesítse a járatót. Megjegyzés: Amennyiben egy légijármű veszély állapotában van, az 5.2.1 pontnak megfelelően azonnal értesítsék a mentést koordináló központot. 5.5.2 A körzeti irányító vagy repüléstájékoztató központ által a mentést koordináló központnak továbbított minden tájékoztatást lehetőség szerint késedelem nélkül adjanak meg a járatónak is. 2007/70/II. szám 5.6 Kényszerhelyzetben levő légijármű közelében üzemelő légijármű tájékoztatása 5.6.1 Amikor egy légiforgalmi szolgálati egység megállapította, hogy egy légijármű kényszerhelyzetben van, az érintett légijármű közelében működő többi ismert légijárművet az 5.6.2 pont előírása kivételével a lehető legrövidebb időn belül értesítsék a kényszerhelyzet természetéről. 5.6.2 Amikor egy illetékes légiforgalmi szolgálati egység tudja vagy feltételezi, hogy egy légijármű jogellenes beavatkozás alatt áll, az ATS levegő-föld közleményváltások során ne utaljon a kényszerhelyzet természetére, kivéve ha ezt az érintett légijármű jelezte elsőként ezen összeköttetések alkalmával és bizonyos, hogy egy ilyen utalás nem fogja súlyosbítani a helyzetet.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes